същите остатъчни вещества;
 б)
 Оценката включва:
 i)
 леталното и сублеталното въздействие,
 ii)
 прогнозната начална концентрация и концентрацията в околната среда в дългосрочен план,
 iii)
 изчисление на отношението остра токсичност/експозиция (определено като частно от LС50 и прогнозната краткосрочна концентрация в околната среда), и на отношението дългосрочна токсичност/експозиция, (определено като частно от КДЕ и прогнозната дългосрочна концентрация в околната среда),
 iv)
 ако е целесъобразно, биоконцентрацията и устойчивостта на остатъчните вещества в земните червеи.
 2.5.2.6. Когато извършената съгласно точка 2.5.1.1 оценка не изключва възможността продуктът за растителна защита да достигне почвата при предложените условия на употреба, държавите-членки оценяват въздействието върху активността на микробите, като например влиянието върху процесите на минерализация на азота и въглерода в почвата след употребата на продукта за растителна защита в съответствие с предложените условия на употреба.
 Оценката взема предвид следната информация:
 i)
 цялата съществена информация за активното вещество, включително специфичната информация относно въздейстието върху неприцелни почвени микроорганизми, както е предвидено в приложението към Регламент (ЕС) No 544/2011, както и резултатите от оценката на посочената информация;
 ii)
 цялата съществена информация относно продукта за растителна защита, както е предвидено в приложението към Регламент (ЕС) No 545/2011, включително информацията за въздействието върху неприцелни почвени микроорганизми;.
 iii)
 ако е целесъобразно, други разрешени употреби на продукти за растителна защита в района на предвидена употреба, които съдържат същото активно вещество или от които се получават същите остатъчни вещества;
 iv)
 наличните сведения, които произтичат от първичния биологичен скрининг.
 2.6. Аналитични методи
 Държавите-членки оценяват предложените аналитични методи за целите на контрол и наблюдение след регистрация, за да определят:
 2.6.1.
 за анализ на рецептурата:
 естеството и количеството на активното вещество(а) в продукта за растителна защита и, когато е целесъобразно, всички токсикологично, екотоксикологично и екологично значими онечиствания и помощни вещества.
 Оценката взема предвид следната информация:
 i)
 данните за аналитичните методи, както е предвидено в приложението към Регламент (ЕС) No 544/2011, както и резултатите от оценката на посочената информация;
 ii)
 данните за аналитичните методи, както е предвидено в приложението към Регламент (ЕС) No 545/2011, и по-специално:
 —
 специфичност и линейност на предложените методи;
 —
 значение на интерференциите;
 —
 прецизността на предложените методи (повторяемост и възпроизводимост в различни лаборатории);
 iii)
 границите на откриване и определяне на предложените методи по отношение на онечистванията.
 2.6.2.
 за анализа на остатъчните вещества:
 остатъчните вещества на активното вещество, метаболитите и разпадните или реакционните продукти, получени в резултат на разрешените употреби на продукта за растителна защита, притежаващи токсикологична, екотоксикологична или екологична значимост.
 Оценката взема предвид следната информация:
 i)
 данните за аналитичните методи, както е предвидено в приложението към Регламент (ЕС) No 544/2011, както и резултатите от оценката на посочената информация;
 ii)
 данните относно аналитичните методи, както е предвидено в приложението към Регламент (ЕС) No 545/2011, и по-специално:
 —
 специфичността на предложените методи;
 —
 точността на предложените методи (повторяемост и възпроизводимост в различни лаборатории),
 —
 аналитичния добив на предложените методи при подходящи концентрации;
 iii)
 границата на o на предложените методи,
 iv)
 границата на количествено определяне на предложените методи.
 2.7. Физични и химични свойства
 2.7.1. Държавите-членки оценяват действителното съдържание на активно вещество в продукта за растителна защита и неговата